ถ้าเอ่ยชื่อหวังบู่สำหรับคนที่มีถิ่นฐานย่านปากน้ำและละแวกใกล้เคียงน่าจะเคยได้ยินกันเกือบทุกคน เพราะมีร้านพะยี่ห้อไว้เยอะ แต่ร้านที่เป็นรากดั้งเดิมจริงๆตอนนี้ตั้งอยู่ที่ซอยสุเหร่า มาจากศาลากลางไปทางไฟฟ้าเจอแยกไฟแดงที่จะไปรพเมืองสมุทรให้เลี้ยวซ้ายประมาณ 100 เมตร ร้านอยู่ขวามือ ข้าวมันไก่ อร่อยในแบบคนคุ้นลิ้น ส่วนข้าวหมกไก่ ใช้ได้เลยนะ ข้าวนิ่ม ไก่เนื้อไม่เหนียวเคี้ยวง่าย ราคาธรรมดา 35 บาท พิเศษ 40 บาท ในปริมาณที่ก้อพอได้ จุดที่แตกต่างกันชัดๆกับร้านที่ขึ้นป้ายหวังบู่ตรงที่อื่นๆ คือน้ำซุปจะเข้มข้น หอมชวนกินกว่าบางร้านที่จืดชืดเหมือนน้ำเปล่ายังต้มไม่สุกงั้นแหละ เสียดายอีกอย่างที่ถึงแม้เป็นร้านเดิมแต่รสชาติก็เพี้ยนไปจากความประทับใจเดิมๆเยอะเหมือนกัน แต่ก็ยังเป็นตำนานที่น่าภูมิใจของเมืองปากน้ำได้ล่ะ